cyanic-selkie/wikianc huggingface dataset:
Մայա Բոշկովիչ-Ստուլլի
Կենսագրություն
Ծնվել է Խորվաթիայի Օսյեկ քաղաքում, հրեայի ընտանիքում ։ Հայրենի քաղաքի գիմնազիայում սովորելու ընթացքում անդամակցել է Հարավսլավիայի երիտասարդ կոմունիստների լիգային (SKOJ. խորվաթերեն՝՝ Savez komunističke omladine Jugoslavije): 1943 թվականին միացել է հարավսլավացի պարտիզաններին ։ Նրա հարազատներից, բարեկամներից շատերը, ներառյալ ծնողներն ու քույրը, զոհ են գնացել Հոլոքոստին ։
Բոշկովիչ-Ստուլլին հեղինակել է շուրջ երկու տասնյակ գիրք, բացի այդ՝ բազմաթիվ հոդվածներ է հրատարակել Խորվաթիայի և միջազգային գիտական ամսագրերում։ Գիտական բեղուն աշխատանքի համար նա արժանացել է մի շարք մրցանակների ու այլ պարգևների. 1975 թվականին՝ ամենամյա գիտական մրցանակի, 1990 թվականին՝ ստեղծագործական ողջ կյանքի ընթացքում ներդրած ավանդի համար խորվաթական մրցանակին, 1991 թվականին՝ Հերդերի անվան մրցանակի (Ավստրիա), 1992 թվականին՝ Pitre Salomone Marino մրցանակի (Իտալիա)։ Բոշկովիչ-Ստուլլին երկար տարիներ Խորվաթիայի գիտությունների և արվեստների ակադեմիայի անդամ էր ։ 2005 թվականին նրա անունն ընդգրկվել է Խորվաթիայի պատմության մեջ կարևորագույն դեր խաղացած 35 կանանց ցանկում ։
Բոշկովիչ-Ստուլլին մահացել է 2012 թվականի օգոստոսի 14-ին, Զագրեբում, թաղվել է Միրոգոյ գերեզմանատանը  ։
Արտաքին հղումներ
сайт Хорватської академії наук і мистецтв
Կատեգորիա:Խորվաթ գրողներ Կատեգորիա:Խորվաթ գիտնականներ Կատեգորիա:Զագրեբի համալսարանի շրջանավարտներ Կատեգորիա:Հրեա պատմաբաններ
Կրեշի
Կրեշի (Créchy), համայնք Ֆրանսիայի Օվերն մարզի Ալյեի գավառի Վիշի շրջանում։ Մտնում է Վարեն սյուր Ալյե կանտոնի կազմի մեջ։
Համայնքի INSEE կոդ՝ 03091։
Բնակչություն
Համայնքի բնակչությունը 2008 թվականին կազմում էր 473 մարդ։
Տնտեսություն
2007 թվականի տվյալներով 303 աշխատունակ տարիքի մարդկանցից (15-64 տարեկան) 231-ը տնտեսապես ակտիվ էին, 72-ը անգործունակ (ակտիվության ցուցանիշը 76,2 %, 1999 թվականին եղել է՝ 67,9 %)։ 231 աշխատունակ բնակիչներից 213-ը աշխատում էին (117 տղամարդ և 96 կին), անաշխատանք էին 18-ը (7 տղամարդ և 11 կին)։ 72 անգործունակ մարդկանցից 25-ը աշակերտներ կամ ուսանողներ են, 25-ը թոշակառու, 22-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Թել Հազոր
Թել Հազոր (תֵּל חָצוֹר, նաև՝ Հացոր, Հասոր (Άσώρ ), աստվածաշնչյան ամենամեծ բլուրը (թել) Իսրայելի հյուսիսում, որը գտնվում է Ռոշ Պինայից 6 կմ դեպի հյուսիս՝ Հորդանան գետից արևմուտք։ Թել Հազորը նույնացվում է հնագույն Հազոր քաղաքի հետ, որը կարևոր քաղաքական և առևտրային կենտրոն է եղել նախիսրայելական շրջանում։ 1967 թվականին Թել Հազորի տարածքը հայտարարվել է Իսրայելի ազգային պարկ, 2009 թվականին այգու տարածքը կրկնապատկվել է։
Պատմություն
Քաղաքը հիշատակվում է Էբլի (մ.թ.ա. 3 հազար տարի), եգիպտական ​​պապիրուսներում (մ.թ.ա. 19-րդ դար), Մարիի տեքստերում (մ.թ.ա. 18-րդ դար)։ Մ․թ․ա․ II հազարամյակի կեսերին քաղաքը խոշոր կենտրոն էր, և նրա թագավորը «բոլոր այս թագավորությունների գլուխն էր», այսինքն՝ ամբողջ հյուսիսային Քանանը։ Հին իսրայելական ցեղերի ներխուժման արդյունքում այն ​​գրավվել է և հրդեհվել : Այնուամենայնիվ, քաղաքը շուտով վերակառուցվել է, և Դատավորների դարաշրջանում նրա բնակիչները (900 մարտակառք) իսրայելացիներին հակահարված են հասցրել այնպես, որ նրանք 20 տարի շարունակ ճանաչել են իրենց նկատմամբ ասորական թագավորի գերակայությունը : Այնուհետև մ.թ.ա. 1258 թվականին քաղաքը կրկին ավերվել է ապստամբ իսրայելացիների կողմից ։ Քաղաքն ամրացվել է Սողոմոն թագավորի օրոք։ Մ․թ․ա․ 732 թվականին, ինչպես Գալիլեայի մյուս քաղաքները, ավերվել է Ասորեստան կողմիցի : Այնուամենայնիվ, կյանքը Հազորում շարունակվել է նաև մ.թ.ա. II-III դարերում՝ հելլենիստական ​​շրջանում, ինչպես վկայում են Թել Հազորի արգելոցի տարածքի հնագիտական ​​գտածոները։
Հնագիտական ​​պեղումները շարունակվում են 1928 թվականից ի վեր ։Հիմնական պեղումներն իրականացվել են 1955-1958 թվականներին Երուսաղեմի հրեական համալսարանի թիմի կողմից, որը գլխավորել է Իգաել Յադինը   ։ Յադինը Հազոր է վերադարձել 1968 թվականին՝ պեղումների վերջին սեզոնի համար ։
Այդ վայրում պեղումները Հրեական համալսարանի կողմից, որին միացել է Մադրիդի Կոմպլուտենսե համալսարանը, վերսկսվել են 1990 թվականին՝ Ամնոն Բեն-Տորի ղեկավարությամբ։
Պեղումներից հայտնաբերված գտածոները պահվում են Կիբուցի Այելեթ Հաշահարի թանգարանում։ 2008 թվականին թանգարանի որոշ ցուցանմուշներ վնասվել էին երկրաշարժից ։2013 թվականի հուլիսին Երուսաղեմի հրեական համալսարանի աշխատակիցների և ուսանողների կողմից Թել Հազոր քաղաքում իրականացված պեղումների ընթացքում հայտնաբերվել են եգիպտական Սֆինքսի բեկորներ։ Դա եղել է երկրի տարածքում հայտնաբերված առաջին սֆինքսը։ Սֆինքսի թաթերի վրա գրություն է՝ նվիրված եգիպտական փարավոն Միկերինին՝ Գիզայի բուրգերը կառուցողներից մեկին։ Դա նաև Միկերինին նվիրված առաջին սֆինքսն է ։
2005 թվականին Թել Հազորն ընդգրկվել է ՅՈՒՆԵՍԿՕ-ի Համաշխարհային ժառանգության օյեկտների ցանկում ։
Արտաքին հղումներ
Կատեգորիա:Համաշխարհային ժառանգություն Իսրայելում Կատեգորիա:Իսրայելի ազգային պարկեր Կատեգորիա:Աստվածաշնչյան վայրեր
Կրեսանժ
Կրեսանժ (Cressanges), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Լը Մոնտե կանտոնի կազմի մեջ։
Համայնքի INSEE կոդ՝ 03092։
Բնակչություն
Համայնքի բնակչությունը 2008 թվականին կազմում էր 659 մարդ։
Տնտեսություն
2007 թվականի տվյալներով 429 աշխատունակ տարիքի մարդկանցից (15-64 տարեկան) 336-ը տնտեսապես ակտիվ էին, 93-ը անգործունակ (ակտիվության ցուցանիշը 78,3 %, 1999 թվականին եղել է՝ 68,3 %)։ 336 աշխատունակ բնակիչներից 306-ը աշխատում էին (170 տղամարդ և 136 կին), անաշխատանք էին 30-ը (16 տղամարդ և 14 կին)։ 93 անգործունակ մարդկանցից 23-ը աշակերտներ կամ ուսանողներ են, 33-ը թոշակառու, 35-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Օթինգ
Օթինգ  (Otting), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 767 մարդ է (2010 թվականի դեկտեմբերի 31–ի տվյալներով )։ Զբաղեցնում է 13,40 կմ² տարածք։ Պաշտոնական կոդ՝ 09 7 79 198։
Արտաքին հղումներ
Կատեգորիա:Գերմանիայի բնակավայրեր
Թեքսինգթալ
Թեքսինգթալ (Texingtal), կոմունա Ավստրիայի Հանրապետության արևելքում՝ Ստորին Ավստրիայի դաշնային հողում։
Աշխարհագրություն
Թեքսինգթալը տեղակայված է Ստորին Ավստրիայում` ծովի մակարդակից 370 մետր բարձրության վրա։ Ռելիեֆը ցածրադիր է, բարձր լեռներ չկան։
Զբաղեցնում է ընդհանուր հաշվով 32.45 կմ² տարածք։
Բնակչություն
Ըստ 2005 թվականի մարդահամարի տվյալների՝ Թեքսինգթալի բնակչությունը կազմում է 1621 մարդ ։ Կոմունայի հիմնական բնակիչները ավստրիացիներն են, որոնք խոսում են գերմաներեն լեզվով։
Բնակչության խտությունը կազմում է 50 մարդ/կմ²։ Կոմունայի համայնքի ղեկավարն է Հերբերտ Բուտցենլախները։ 1869 թվականից ի վեր կոմունայի բնակչությունն աճել է։
Ծանոթագրություններ
Կատեգորիա:Ավստրիայի բնակավայրեր
Էնգելբերտ Դոլֆուս
Էնգելբերտ Դոլֆուս (Engelbert Dollfuß, ), ավստրիացի պետական և քաղաքական գործիչ, քրիստոնեա-սոցիալական կուսակցության առաջնորդ։
1932-1934 թվականներին զբաղեցրել է Ավստրիայի կանցլերի պաշտոնը։ Համարվում է ավստրոֆաշիզմի գլխավոր հիմնադիրը։
Կենսագրություն
Էնգելբերտ Դոլֆուսը ծնվել է 1892 թվականի հոկտեմբերի 14-ին Ավստրո-Հունգարիայի Թեքսինգթալ կոմունայում։ Սովորել է Վիեննայի համալսարանում։
Իր քաղաքական կարիերան սկսել է 1927 թվականին, որպես Ստորին Ավստրիայի ագարակատերերի միության քարտուղար։ 1927 թվականին հիմնադրել է Ստորին Ավստրիայի գյուղատնտեսական պալատը։
1931 թվականին Դոլֆուսը դարձել է Ավստրիայի երկաթուղային ցանցի և ապա գյուղատնտեսության նախարարը։
Դոլֆուսի դիկտատուրա
1932 թվականի մայիսի 13-ին Էնգելբերտ Դոլֆուսն ընտրվել է Ավստրիայի կանցլեր և արտգործնախարար։ Նա ակտիվորեն դիմակայել է Գերմանիայի ֆյուրեր Ադոլֆ Հիտլերի կողմից խրախուսվող Անշլյուսի գործողության իրագործմանը։ Դոլֆուսը սկսկում է աջակցել Իտալիայում ընթացող հակաֆաշիստական և հակահիտլերյան շարժումներին։ Շուտով Դոլֆուսը համաձայնագիր է կնքում Իտալիայի վարչապետ Բենիտո Մուսոլինիի հետ։ Իտալացի պետական գործիչն իր հերթին խոստանում է Էնգելբերտին պահպաբել Ավստրիայի անկախությունը։
1933 թվականին Դոլֆուսն արգելում է նացիստների գործունեությունն Ավստրիայի տարածքում։ Մուսոլինիի հետ կնքած դաշինքից հետո Դոլֆուսը ստիպված է լինում դադարեցնել նացիստների ներթափանցման արգելքը երկրում։
Հողմակողմ կղզիներ
Կատեգորիա:Կղզեխմբեր այբբենական կարգով Կատեգորիա:Ատլանտյան օվկիանոսի կղզիներ
Էնգելբերտ Դոլֆուս
Դոլֆուսի դիկտատուրա
Նույն օրը կառավարական զորքերը մտել են քաղաք և զենք կիրառել՝ Վիեննայում հավաքված ապստամբների ամբոխը ցրելու նպատակով։ Սակայն տեղի է ունեցել քաշքշուկ և սպանվել է առնվազն 1000 մարդ։ Ապստամբությունն արյան մեջ խեղդելուց հետո Դոլֆուսը երկրում գործող միակ կուսակցությունը՝ Ավստրիայի քրիստոնեա-սոցիալական կուսակցությունը վերանվանում է՝ դարձնելով «Հայրենիքի ճակատ»։ Էնգելբերտն այս քայլով նպատակ ուներ մեկ դրոշի տակ համախմբել բոլոր «հավատարիմ ավստրիացին»։ Մահացել է 1934 թվականին Վիեննայում։
Ծանոթագրություններ
Կատեգորիա:Ավստրիայի քաղաքական գործիչներ Կատեգորիա:Ավստրիացի դիվանագետներ Կատեգորիա:Ֆաշիստ առաջնորդներ Կատեգորիա:Վիեննայի համալսարանի շրջանավարտներ Կատեգորիա:Հրաձգային զենքից մահացածներ Կատեգորիա:Ավստրիացի հակակոմունիստներ Կատեգորիա:Սպանված քաղաքական գործիչներ Կատեգորիա:Հումբոլդտի համալսարանի շրջանավարտներ
Իտալական մատիտ
Իտալական մատիտ, կամ սև կավիճ, նկարչական գործիք, ազատ մատիտների տեսակներից մեկը, սև կավե հերձաքար կամ սոսնձի խառնուրդով մամլած մուր։ Կիրառվում է պատկերների, ինչպես նաև մարդու մերկ մարմնի նկարների իրագործման համար։ Թողարկվում են իտալական մատիտների երեք տեսակներ՝ պինդ, միջին և փափուկ ։
Նկարագրություն
Մատիտը տալիս է խոր փայլատ թավշյա սև գույն, որը հեշտությամբ ստվերագծվում է թղթի վրա։ Ստվերագիծն ունի համեմատաբար թույլ սևություն։
Պատմություն
Իտալական մատիտն օգտագործվել է արդեն իսկ Տրեչենտոյի դարաշրջանում, XV դարի վերջին իտալացի նկարիչները վերջնականորեն հարմարվեցին մատիտին, իսկ Չենինո Չենինին հիշատակում է այն իր տրակտատում։ Մատիտն ավելի շատ հետաքրքրել է հյուսիսային Իտալիայում, Լոմբարդիայում` Լեոնարդո դա Վինչիի, Վենետիկյան, Հռոմեական և Ֆլորենցիական դպրոցներում։ Այսպիսի մատիտներն արտադրվում էին սև փայլատային հերձաքարից, որը հայթայթվում էր Պիեմոնտում, հետագայում առավելապես թրծված ոսկրի փոշուց, որը կցվում էր բուսական սոսնձով։
Նպաստել է նկարի նշանակալից փոփոխմանը, որպես ժանր՝ անցում փոքր ձևաչափից դեպի մեծ, նկարչության հստակ գործելակերպից դեպի ավելի ծավալուն ու արտահայտիչ, նաև սկսել է ընդգծվել ոչ թե ստվերագիծը, այլ լուսաստվերը։ Այն հիանալի օգտագործել է Տինտորետտոն, իսկ բարոկկոյի դարաշրջանում՝ Պիտեր Պաուլ Ռուբենսը ։
Արտադրություն
Սովորական տեսակները պատրաստվում են սև փայլատային հերձաքարի ամբողջական կտորներից, իսկ լավագույն տեսակների համար սև կավիճը փոշիացվում է, լվացվում, իսկ այնուհետև մամլվում ու ձևավորվում է սոսնձանման որևէ նյութի միջոցով։
Իտալական մատիտների պատրաստության համար օգտագործվում են՝
Մատիտի երանգի համար նախատեսված նյութերն անհրաժեշտ է շատ մանր մանրացնել, աղալով կոլոիդային աղացում։ Ստացված զանգվածից սովորաբար մամլում են ուղղանկյունաձև հատմամբ և թրծում են 150-250 °С ջերմաստիճանի տակ 2-4 ժամ տևողությամբ։ Կապված թրծման տևողության ժամանակից ստանում են տարբեր կարծրության մատիտներ։
Ծանոթագրություններ
Կատեգորիա:Գրաֆիկա Կատեգորիա:Նկարչական նյութեր
Կուզոն (Ալյեի գավառ)
Կուզոն (Couzon), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Լյուրսի Լևի կանտոնի կազմի մեջ։
Բնակչություն
Համայնքի բնակչությունը 2008 թվականին կազմում էր 300 մարդ։
Տնտեսություն
2007 թվականի տվյալներով 175 աշխատունակ տարիքի մարդկանցից (15-64 տարեկան) 133-ը տնտեսապես ակտիվ էին, 42-ը անգործունակ (ակտիվության ցուցանիշը 76,0 %, 1999 թվականին եղել է՝ 69,8 %)։ 133 աշխատունակ բնակիչներից 123-ը աշխատում էին (68 տղամարդ և 55 կին), անաշխատանք էին 10-ը (4 տղամարդ և 6 կին)։ 42 անգործունակ մարդկանցից 9-ը աշակերտներ կամ ուսանողներ են, 18-ը թոշակառու, 15-ը անաշխատունակ էին այլ պատճառներով ։
Սպորտ
Կուզոնում կառուցված է մարզահամալիր։ Հայտնի է գետային սպորտաձևորեվ՝ կանոյեով և բայդարկայով նավարկումը։ Կան բազմաթիվ սպորտային ակումբներ՝ նետ ու աղեղով կրակելու, ստորջրյա լողի, մարարվեստի և հրաձգության։
Արտաքին հղումներ
Կատեգորիա:Ֆրանսիայի համայնքներ
Անտոն Բուրկո
Անտոն Վյաչեսլովիչ Բուրկո (Антон Вячаслававіч Бурко, ), բելառուս կիսապաշտպան, Բելշինա ակումբի կիսապաշտպան։
ակումբային կարիերա
2012 թվականից նա խաղացել է «Բելշինա» թիմի երկրորդ կազմում։ 2014 թվականի նոյեմբեր 23-ին նա կատարել է իր դեբյուտը Բոբրույսկի ակումբի հիմնական կազմում՝ փոխարինման դուրս  գալով Մոգիլյովի «Դնեպր» ակումբի դեմ խաղի  83-րդ րոպեին (1։ 1)։  2015 թվական մրցաշրջանումսկսեց հաճախհայտնվել դաշտում.նա անցկացրել է  8 խաղ է Բարձրագույն լիգայում և 4 -ը Բելառուսի գավաթի խաղարկությունում ։
2016 թվականի փետրվարին Նա ստորագրել է նոր պայմանագիր՝ «Բելշինա» ակումբի կազմում .:
ԱՄՆ հանրային աշխատանքների վարչություն
ԱՄՆ հանրային աշխատանքների վարչություն (1935-1943), անկախ դաշնային գործակալություն, որը ստեղծվել է 1935 թվականին ԱՄՆ նախագահ Ֆրանկլին Դելանո Ռուզվելտի նախաձեռնությամբ, և որը առաջատար ուժ է դարձել միլիոնավոր գործազուրկների աշխատանքի տեղավորման համակարգում (հիմնականում՝ ոչ որակավորում ունեցող տղամարդկանց) ։ Հասարակական նշանակալի աշխատանքների տակ ենթադրվում էր հասարակական շենքերի կառուցում, ավտոճանապարհների կառուցում, մարզադաշտերի, ամբարտակների, օդանավակայանների կառուցում։
Պատմություն
ԱՄՆ Կոնգրեսի առջև ելույթ ունենալով 1935 թվականի հունվարին՝ Ռուզվելտի մերձավոր զինակից Հարրի Գոպկինսը հայտարարել է, որ վարչակազմը մտադիր է նախագծում ներգրավել մինչև 3,5 միլիոն մարդու այն մարդկանց թվից, որոնց տնտեսական վիճակը հատկապես ծանր է եղել։
Ծրագրին անհատական մասնակցության իրավունք ստանալու համար դիմումատուն պետք է ԱՄՆ քաղաքացի լիներ 18 տարեկանից ոչ պակաս, աշխատունակ, գործազուրկ, ինչպես նաև ունենար կարիքավոր անձի վկայական, որը հաստատվում է գործակալության տեղական բաժանմունքի կողմից։
Արդյունքներ
Ընդհանուր առմամբ հասարակական աշխատանքներում զբաղվածների թիվը, որոնք կազմակերպել է հանրային աշխատանքների վարչությունը (WPA) 1930-ականների երկրորդ կեսին և 1940-ականների սկզբին ԱՄՆ-ում հասել է 4 միլիոնի։ Հաշվի առնելով պետական աշխատանքներում ներգրավված ընտանիքների անդամներին՝ մինչև 20 միլիոն ամերիկացիներ բարելավել են իրենց կենսապայմանները։ Կառուցվել է ավելի քան մեկ միլիոն կիլոմետր ճանապարհ և տասնյակ հազարավոր կամուրջներ ամբողջ երկրում։ Միացյալ Նահանգների գրեթե յուրաքանչյուր համայնքում հայտնվել է նոր դպրոց, կամուրջ կամ զբոսայգի։ Նախագծի շրջանակներում կառուցվել են, մասնավորապես, ԱՄՆ նախագահ Քեմփ Դևիդի (1935-1938) քաղաքամերձ նստավայրը, Սան Ֆրանցիսկոյի «Ոսկե դարպասներ» կամուրջը (1933-1937), Գրիֆիտի աստղադիտարանը (1933-1935)։
Քննադատները WPA-ին մեղադրել են պետական միջոցների անմիտ փոշիացման մեջ, որոնք օգտագործվում են որպես թաքնված գործազրկության նպաստ։ Նաև հանդիմանել են ծրագրի նախաձեռնողներին՝ դեմոկրատական կուսակցության տեղական ղեկավարներին և նրանց հավատարիմ ընտրողներին աջակցելու ձգտման համար ։
Արտաքին հղումներ
Կատեգորիա:1935 հիմնադրված կազմակերպություններ Կատեգորիա:Զբաղվածություն Կատեգորիա:Սոցիալական քաղաքականություն Կատեգորիա:Ֆրանկլին Դելանո Ռուզվելտ
Հելոֆոբիա
Հելոֆոբիա (ἥλιος` արև և -φοβία, φόβος՝ վախ), 1. արևի տակ գտնվելու սևեռուն վախ, 2. հիպոխոնդրիայի, զառանցանքի և այլնի դեպքում արևահարման ցանկացած վախ ։
Հելոֆոբիան պետք է տարբերել լուսավախության ախտանշանից։
Պատճառներ
Հելիոֆոբիան կարող է առաջանալ հոգեբանական այլ խանգարումներից, օրինակ՝ հիպոխոնդրիայից և նոզոֆոբիայից։ ԶԼՄ-ներում մաշկի քաղցկեղի դեպքերի լուսաբանման հետևանքով վերոնշյալ հիվանդություններով տառապող մարդիկ սկսել են խուսափել արևից՝ անտեսելով արևի ճառագայթների դրական ազդեցության մասին տեղեկատվությունը ։ Ֆոտոդերմատիտով և պորֆիրիայով տառապող մարդիկ խուսափում են արևից, քանի որ վախենում են հիվանդության ախտանիշներից։ Կարծիք կա, որ երկաթի պակասից տուժել է Վլադ Դրակուլան, որը հայտնի է որպես կոմս Դրակուլայի նախատիպ։ Պորֆիրիայով հիվանդներին հակացուցված չէ սահմանափակ քանակությամբ արևի տակ գտնվելը, սակայն ոչ էսթետիկ ախտանիշների կամ ցավերի դրսևորման հնարավորության պատճառով նրանք նախընտրում են խուսափել արևի լույսից։ Կերատոկոնուսի (աչքերի դեգեներատիվ հիվանդություն) դեպքում ախտանշաններից մեկը լուսավախությունն է։ Նրանք, ովքեր նախընտրում են գիշերային ապրելակերպը, օրինակ, գոթերը կամ գեյմերները չեն տառապում հելիոֆոբիայով, բայց գտնվում են ռիսկային խմբում։ Բժշկական ցուցումներով արևի հետ շփումից խուսափելը հելիոֆոբիա չէ լրիվ իմաստով։
Ախտանշաններ
Հիվանդության գլխավոր ախտանշանն է հստակ և մշտական արևի տակ գտնվելու վախը և արևի տակ գտնվելուց ակնհայտ խուսափելը։ Վախի առարկայի հետ հարկադիր հանդիպման ժամանակ նկատվում է ախտանիշների համալիր (ինչպես վեգետատիվ, այնպես էլ հոգեկան վիճակին վերաբերող)։
Ֆոբիայի երկրորդական նշաններից և ախտանշաններից են ․
Անուշադրության մատնված ֆոբիայի փուլում կամ արևի տակ երկար մնալու դեպքում հնարավոր է ուշաթափություն և սրտի նոպա։ Խուճապի նոպայի ժամանակ մարդն աչքի է ընկնում անսթափ ռեակցիայով. կարող է ճչալ, լաց լինել, հրմշտել մարդկանց, փորձել թաքնվել ստվերում կամ շինությունում։ Հելոֆոբիայի մեկ այլ առանձնահատկություն է արտաքին տեսքը։ Մարդը փորձում է հագնել որքան հնարավոր է փակ հագուստ, կրել արևապաշտպան ակնոցներ և գլխարկ։ Հաճախ նկատվում է քնի ռեժիմի և առույգության խանգարում. օրվա ընթացքում անհատը քնում է, իսկ գիշերը աշխատում է և արթուն է մնում ։ Հելոֆոբները փորձելով իրենց կյանքը ապահովել՝ կիսախավար են ստեղծում նաև բնակարանում՝ վարագուրելով պատուհանները։
Բուժում
Հելոֆոբներին նշանակում են դեղեր, որոնք թույլ են տալիս լրացնել վիտամին D-ի դեֆիցիտը։ Դա նպաստում է կանխել վիտամինային անբավարարությյան հետևանքով զարգացող սրացումները։ Սոցիալական կյանքի հետ կապված խնդիրներ թույլ չտալու համար, որոնք հելիոֆոբիայի հետևանք են, անհրաժեշտ է բուժվել հոգեբույժի մոտ։ Խնդրի վերացումը իրականացվում է հիվանդի վախեցնող երևույթի հետ աստիճանական հարմարեցման եղանակով և ցերեկային լույսին աստիճանական դուրս գալով։ Հոգեթերապևտիկ մեթոդներ․
Դեղերի օգնությամբ բուժումը բաղկացած է տրանկվիլիզատորներ ի, ինչպես նաև β-բլոկատորների և հակադեպրեսանտներ ի նշանակումից ։
Գրականություն
Կատեգորիա:Ֆոբիաներ
Իլուլիսատ Իսֆյորդ
Իլուլիսատ Իսֆյորդ (Ilulissat Isfjord, Ilulissat Kangerlua), ֆյորդ Գրենլանդիայի Քաասուիտսուպ կոմունայում։ Հյուսիսային Ամերիկայի միակ ֆյորդը, որը ներառված է ՅՈՒՆԵՍԿՕ-ի Համաշխարհային ժառանգության օբյեկտների ցանկում (2004 թվական) ։
Նկարագրություն
Ֆյորդը Դիսկո ծովածոցի մի մասն է, որն իր հերթին գտնվում է Բաֆֆինի ծովում։ Նրա երկարությունը 40 կմ է, լայնությունը՝ 5-10 կմ, ընդգրկում է 402,4 կմ² տարածք։ Ֆյորդն ավարտվում է Գրենլանդիայի սառցե վահանի սահմաններից մոտ 40 կմ հեռավորության վրա։ Ֆյորդի հյուսիսարևմտյան մասում գտնվում է Գրենլանդիայի երրորդ խոշոր քաղաքը` Իլուլիսատը, որը համարվում է «Գրենլանդիայի զբոսաշրջային մայրաքաղաք»։ Ֆյորդն ավարտվում է Յակոբսհավնի սառցադաշտով, որը մոլորակի հյուսիսային կիսագնդի ամենաակտիվ սառցադաշտն է։ Դրա տարածքը 110,000 կմ² է, սառույցի հաստությունը՝ մոտ 2 կմ, այնտեղ ձևավորվում են Գրենլանդիայի բոլոր այսբերգների մոտ 10 %-ը՝ տարեկան 35 կմ³-ից ավելի սառույց թափելով ֆյորդի մեջ ։ Սառույցի որոշ կտորներ ունեն ավելի քան մեկ կիլոմետր տրամագիծ, այդ պատճառով դրանք չեն կարող լողալ և անշարժանում են ֆյորդի մասում՝ չհալվելով տարիներ շարունակ։ Այդպիսով Իլուլիսատ ֆյորդը գրեթե ամբողջությամբ ծածկված է սառույցով, ինչն արտացոլված է նրա անվան մեջ․ Isfjord թարգմանաբար նշանակում է Սառցե ֆյորդ։ Սառցադաշտից պոկված սառցակտորի՝ ֆյորդի 40 կմ երկարությունը հաղթահարելու և Դիսկո ծովածոց դուրս գալու համար պահանջվում է 12-15 ամիս։ Դրանից հետո  այդ սառցաբեկորները շարունակում են շարժվել դեպի հարավ՝ հասնելով հյուսիսային լայնության 45-րդ և նույնիսկ 40-րդ զուգահեռականներին ։
Ֆյորդը հարուստ է ձկներով, մասնավորապես այնտեղ որսում են զգալի քանակությամբ վահանակաձկներ ու ծովախեցգետին։
2012 թվականին Իլուլիսատ Իսֆյորդը ցուցադրվել է ամերիկյան «Հետապնդելով սառույցը» («Chasing Ice») վավերագրական ֆիլմում ։
Արտաքին հղումներ
Կատեգորիա:Գրենլանդիայի ֆյորդեր Կատեգորիա:Համաշխարհային ժառանգության օբյեկտներ այբբենական կարգով Կատեգորիա:Համաշխարհային ժառանգություն Դանիայում Կատեգորիա:Հյուսիսային սառուցյալ օվկիանոսի ծոցեր
Լունյաքո
Լունյաքո  (իտալ․՝Lugnacco), կոմունա Իտալիայում, Պիեմոնտ մարզի Թուրին գավառում։
Բնակչությունը՝ 338 մարդ (2008 թվականի տվյալներով)։ Բնակչության խտությունը 85 մարդ/կմ²։ Տարածքը՝ 4 կմ²։ Փոստային ինդեքս՝ 10080։ Հեռախոսային կոդ՝ 0125։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի բնակավայրեր
Waterfalls
«Waterfalls» (ռուս․՝ «Ջրվեժներ»), ամերիկյան հիփ-հոփ և R&B TLC խմբի երգը, որ ձայնագրվել է խմբի մասնակից Լիզա «Լեֆթ Այ» Լոպեսի, Մարքեզ Էթերիջի ու Organized Noize-ի մասնակցությամբ TLC խմբի CrazySexyCool (1994) երկրորդ ստուդիական ալբոմի համար։ Թողարկվել է 1995 թվականի մայիսի 29-ին Միացյալ Նահանգների տարածքում որպես ալբոմի երրորդ սինգլ, իսկ Մեծ Բրիտանիայում այն թողարկվել է 1995 թվականի օգոստոսի 5-ին։
Պատմություն
Հաճախ համարվելով խմբի գլխավոր հիթ՝ «Waterfalls» հիթը գրավել է բարձր հորիզոնականներ հիթ-շքերթներում։ Այն վեց շաբաթ զբաղեցրել է ամերիկյան Billboard Hot 100 հիթ-շքերթի առաջին հորիզոնականը՝ դառնալով խմբի երկրորդ չարթփոփերը (երկրորդ հիթը ԱՄՆ հիթ-շքերթի առաջին հորիզոնականում)։ Երգն զբաղեցրել է առաջին հորիզոնականը Նոր Զելանդիայում և Շվեյցարիայում, ինչպես նաև ընդգրկվել լավագույն տասնյակներում այլ երկրներում։ «Waterfalls» երգն ստացել է դրական արձագանքներ երաժշտական քննադատների կողմից և ներկայացվել 1996 թվականի «Գրեմմի» մրցանակաբաշխության երկու անվանակարգերում՝ «Տարվա լավագույն ձայնագրություն» և «Լավագույն վոկալային փոփ կատարում դուետի կամ խմբի կողմից»։
Երգի տեքստում անդրադարձ է կատարվում թմրանյութերի անօրինական վաճառքին ու ՄԻԱՎ/ՁԻԱՀ-ի վարակին, ինչն իր արտացոլումն է գտել երգի տեսահոլովակում։ Ավելւ ուշ տեսահոլովակն արժանացել է չորս մրցանակի MTV Video Music Awards մրցանակաբաշխությունում՝ «Տարվա տեսահոլովակ», «Խմբի լավագույն տեսահոլովակ», «Լավագույն R&B տեսահոլովակ» և «Հանդիսատեսի համակրանքի մրցանակ» ։
Արձագանքներ
Երգն ստացել է դրական արձագանքներ երաժշտական քննադատների և առցանց հրատրակությունների կողմից, ինչպիսիք են՝ Entertainment Weekly, Sputnikmusic և այլն ։ Երգն զբաղեցրել է 13-րդ հորիզոնականը VH1 ալիքի «Վերջին 25 տարվա հարյուր լավագույն երգերը» (VH1’s 100 Greatest Songs of the Past 25 Years) ցանկում և ութերորդ տեղը «1990-ական թվականների հարյուր լավագույն երգեր» (VH1’s 100 Greatest Songs of the 1990s) ցանկում ։ «Waterfalls» երգն ընդգրկվել է The Village Voice հրատարակության քննադատների Pazz & Jop ցանկի 5-րդ հորիզոնականում 1995 թվականին, երբ խմբի մյուս երգը՝ «Creep», զբաղեցրել է ութերորդ հորիզոնականը ։ Billboard ամսագիրը այդ երգերն ընդգրկել է 1995 թվականի ԱՄՆ լավագույն սինգլների երկրորդ և երրորդ հորիզոնականներում համապատասխանաբար  ։
«Waterfalls» երգը հիշատակվում է «Ճիչի թագուհիները» սարսափ-սերիալում, և աղջիկներից մեկի մահվան պատճառը. ընկերուհիները չէին ցանականում բաց թողնել երգը երեկույթում, մինչ աղջիկը մահանում է հետծննդյան արյունահոսությունից։
Երաժշտական տեսահոլովակ
Երաժշտական հոլովակը նկարահանել է ռեժիսոր Ֆելիքս Գերի Գրեյը 1995 թվականի հունիսի 8-9-ը Լոս Անջելեսի Universal Studios Hollywood-ում։ Տեսահոլովակի վրա ծախսվել է 1 մլն դոլար։ Տեսահոլովակի նկարահանմանը մասնակցել են Էլլա Ջոյսը, Բուկեմ Վուդբայնը, Shyheim-ը, Փոլ Ջեյ Ալեսին ու Գաբրիել Բրեմֆորդը ։
Տեսահոլովակում, ինչպես և երգի տեքստում, անդրադարձ է կատարվում ժամանակակից հասարակության այնպիսի խնդիրների, ինչպիսիք են թմրանյութերն ու ՄԻԱՎ-ՁԻԱՀ-ը, որոնք առաջին անգամ առավել արդիականություն են ձեռք բերել 1990-ական թվականներին ։
1995 թվականի սեպտեմբերի 7-ին Նյու Յորքում անցկացվող MTV Video Music Awards մրցանակաբաշխությունում տեսահոլովակն արժանացել է չորս մրցանակների՝ «Տարվա տեսահոլովակ», «Խմբի լավագույն տեսահոլովակ», «Լավագույն R&B տեսահոլովակ» և «Հանդիսատեսի համակրանքի մրցանակ» ։
Երգացանկ
European CD Single
2001 US re-release CD single
Waterfalls (20th Anniversary Edition) Digital Single
Ծանոթագրություններ
Կատեգորիա:Billboard Hot 100 գլխավորած սինգլներ Կատեգորիա:Երգեր թմրանյութերի մասին
Կուլանդոն
Կուլանդոն (Coulandon), համայնք Ֆրանսիայի Օվերն մարզի Ալյեի գավառի Մուլեն շրջանում։ Մտնում է Արևմտյան Մուլեն կանտոնի կազմի մեջ։
Համայնքի INSEE կոդ՝ 03085։
Բնակչություն
Համայնքի բնակչությունը 2008 թվականին կազմում էր 689 մարդ։
Տնտեսություն
2007 թվականի տվյալներով 448 աշխատունակ տարիքի մարդկանցից (15-64 տարեկան) 354-ը տնտեսապես ակտիվ էին, 94-ը անգործունակ (ակտիվության ցուցանիշը 79,0 %, 1999 թվականին եղել է՝ 76,6 %)։ 354 աշխատունակ բնակիչներից 333-ը աշխատում էին (175 տղամարդ և 158 կին), անաշխատանք էին 21-ը (5 տղամարդ և 16 կին)։ 94 անգործունակ մարդկանցից 37-ը աշակերտներ կամ ուսանողներ են, 39-ը թոշակառու, 18-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Սուրմալու (այլ կիրառումներ)
Սուրմալու կարող է նշանակել.
Լեխի Օբերնդորֆ
Լեխի Օբերնդորֆ  (Oberndorf am Lech), կոմունա Գերմանիայում, Բավարիա երկրամասում։
Գտնվում է Ստորին Բավարիա վարչական շրջանի ենթակայության ներքո։ Մտնում է Դոնաու Ռիս շրջանի կազմի մեջ։ Բնակչությունը 2366 մարդ է (2010 թվականի դեկտեմբերի 31–ի տվյալներով )։ Զբաղեցնում է 19.36 կմ² տարածք։ Պաշտոնական կոդ՝ 09 7 79 196։
Արտաքին հղումներ
Կատեգորիա:Գերմանիայի բնակավայրեր
Մաքսիմ Կարպովիչ
Մաքսիմ Պետրովիչ Կարպովիչ (Максім Пятровіч Карповіч, ), բելառուս ֆուտբոլիստ, կիսապաշտպան։
Կենսագրություն
2011 թվականի գարնանը նա տեղափոխվել է Ուկրաինայի հավաքական՝ «Վորսկլա» (Պոլտավա) ակումբ։ Պրեմիեր լիգայի 11-րդ տուրիում խաղացել է երեք հանդիպում։ Ցանկանալով ունենալ մշտական ​​խաղային պրակտիկա՝նա խնդրել էմարզչին, որ իրեն տան ազատ գործակալի կարգավիճակ։ Մարզիչը և ակումբը տվել են իրենց համաձայնությունները ։
Արտաքին հղումներ
Կատեգորիա:Բելառուս ֆուտբոլիստներ Կատեգորիա:Ֆուտբոլի կիսապաշտպաններ
Կիրառական մաթեմատիկայի և մեխանիկայի ընկերություն
Կիրառական մաթեմատիկայի և մեխանիկայի ընկերություն (Gesellschaft für Angewandte Mathematik und Mechanik, կրճատ` GAMM), կիրառական մաթեմատիկայի և մեխանիկայի բնագավառում աշխատող գիտնականների միջազգային գիտական ընկերակցություն։
Պատմություն
Կիրառական մաթեմատիկայի և մեխանիկայի ընկերությունը հիմնադրվել է Գերմանիայում 1922 թվականի սեպտեմբերի 21-ին` մեխանիկայի և մաթեմատիկայի բնագավառի ճանաչված գիտնականներ Լյուդվիգ Պրանդտլի և Ռիխարդ Էդլեր ֆոն Միզեսի կողմից։ Ընկերության հիմնական խնդիրներն են գիտնականների գործունեության կոորդինացումը և գիտական ինֆորմացիայի տարածումը, որը լուծվում է գիտական միջոցառումների իրականացման միջոցով։ Ընկերությունը անցկացնում է տարեկան համագումարներ, որպես կանոն Գերմանիայի տարբեր քաղաքներում (1941 թվականին և 1944-1949 թվականներին համագումարներ չեն անցկացվել)։
1989 թվականին ընկերությունը հիմնեց Ռիխարդ ֆոն Միզեսի անվան ամենամյա մրցանակ, որը շնորհվում էր այն երիտասարդ գիտնականներին (մինչև 36 տարեկան), ովքեր կիրառական մաթեմատիկայի և մեխանիկայի բնագավառում ապահովում էին բացառիկ գիտական արդյունքներ։ Ավանդույթի համաձայն այս մրցանակը շնորհվում է ամենամյա համագումարի բացման ընթացքում։ Շնորհանդեսի բացման ծրագրի մեջ է մտնում նաև մրցանակակրի պլենար զեկույցը։
Ընկերությունը հրատարակում է РАММ գիտական ամսագիրը, որում հրապարակվում են գիտական միջոցառումների նյութերը։
2000-ական թվականների սկզբի դրությամբ ընկերության անդամներ են համարվում տարբեր երկրների շուրջ 2500 գիտնականներ։
Արտաքին հղումներ
Կատեգորիա:Միջազգային գիտական կազմակերպություններ Կատեգորիա:1922 հիմնադրումներ
Լեդեն (Էնայի գավառ)
Լեդեն (Leden), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Սեն Կանտեն 2 կանտոնի կազմի մեջ։ Համայնքի շրջանը՝ Սեն Կանտեն։
Համայնքի INSEE կոդը 02420։
Բնակչություն
2010 թվականի տվյալներով՝ համայնքի բնակչությունը կազմում է 854 մարդ։
Տնտեսություն
2010 թվականին համայնքի 572 աշխատունակ (15-64 տարեկան) բնակիչներից 398-ը տնտեսապես ակտիվ էին, 174-ը՝ ոչ ակտիվ (ակտիվության ցուցանիշը կազմել է 69,6 %, 1999 թվականին եղել է 72,3 %)։ 398 տնտեսապես ակտիվ բնակիչներից աշխատում էին 369-ը (188 տղամարդ և 181 կին), գործազուրկ էին 29 մարդ (12 տղամարդ և 17 կին)։ 174 տնտեսապես ոչ ակտիվ բնակիչներից 48-ը եղել են աշակերտներ կամ ուսանողներ, 82-ը՝ թոշակառուներ 44-ը տնտեսապես ոչ ակտիվ էին այլ պատճառներով ։
Ռոման Պավլյուչենկո
Ռոման Անատոլևիչ Պավլյուչենկո (Роман Анатольевич Павлюченко, դեկտեմբերի 15, 1981, Մոստովսկոյ, Կրասնոդարի երկրամաս, ԽՍՀՄ), ռուս ֆուտբոլիստ, հարձակվող։ Սպորտի վաստակավոր վարպետ։ Հանդես է գալիս «Արարատ Մոսկվա» ակումբում։
«Դինամո» Ստավրոպոլ
Երբ Ռոմանը սովորում էր 9-րդ դասարանում, նրան «Պոբեդայի» Ստավրոպոլի խաղից հետո նկատեցին տեղի օլիմպիական կոմիտեի անդամները ։ Այդտեղ նա սովորում էր` հանդես գալով «Դինամո» ակումբում։ Վլադիմիր Տոկարևի և Վլադիմիր Կիտինի ղեկավարությամբ Ռոմանն առաջ գնաց պրոֆեսիոնալ պլանով, չտարբերվելով ակումբի մնացած խաղացողներից, իսկ 1998 թվականին ակումբի հետ իրենց տարիքային խմբում դարձավ Ռուսաստանի չեմպիոն ։ 1999 թվականին Ֆյոդոր Գագլոևը, «Դինամոյի» հիմնական կազմի գլխավոր մարզիչը, Պավլյուչենկոյին հրավիրեց առաջին նախամրցաշրջանաին հավաքին ։ Հիմնական կազմում նա առաջին ագման հանդես է գալիս Ռուսաստանի առաջնության առաջին դիվիզիոնի երկրորդ տուրի «Տորպեդո ԶԻԼ» ակումբի դեմ խաղում՝ երկրորդ խաղակեսի սկզբում մտնելով փոխարինման ։ 10-րդ տուր խաղում Պավլյուչենկոն կատարեց երկու գոլային փոխանցում, որոնք օգնեցին հաղթել Չիտային «Լոկոմոտիվ» ակումբին 2-1 հաշվով ։ Ակումբում նա անցկացրեց 1 մրցաշրջան, խաղաց 31 խաղ և խփեց 1 գոլ՝ Սանկտ Պետերբուրգի «Լոկոմոտիվի» դեմ հյուրընկալվելիս։ Ակումբը զբաղեցրեց նախավերջին տեղը և տեղափոխվեց երրորդ դիվիզիոն։ Չնայած դրան` Ռոմանը «Սպորտ Էքսպրես» թերթի վարկածով ընդգրկվեց առաջնության երիտասարդական խորհրդանշական հավաքականում ։
«Ռոտոր» Վոլգոգրադ
2000 թվականին Ռոմանը տեղափոխվեց Վոլգոգրադի «Ռոտոր», որի հետ պայմանագիր էր կնքել դեռևս 1999 թվականի ամռանը, չնայած «Դինամոն» մի քանի անգամ մերժել էր վոլգոգրադցիների առաջարկները ։ Նրա հետ Վոլգոգրադ տեղափոխվեց նաև ընտանիքը, իսկ հայրը դարձավ ակումբի ավտոմեքենավար։ Պավլյուչենկոն առաջարկներ ուներ նաև մոսկովյան «Սպարտակից» և Կիևի «Դինամոյից», սակայն նա ընտրեց «Ռոտորը», չնայած որ, կիևցիները նույնիսկ «Ռոտորին» առաջարկեցին վաճառել Պավլյուչենկոյին ։ «Ինձ զանգել էին Կիևի „Դինամոյից“: Սակայն ամեն ինչ շատ ավելի դժվար էր։ Կիևցիների` ինձ, 16-ամյա պատանուս, առաջարկում էին տեղափոխվել այնտեղ և հաստատվել ակումբում։ „Ռոտորը“ գործում էր ավելի ակտիվ։ Բացի այն, որ նրանք ինձ հրավիրեցին թիմ, նաև հորս դարձրեցին ակումբի ավտոբուսի վարորդ» ։ Ակումբում իր առաջին խաղում, «Ուրալանի» դեմ նա մրցակցի դեմքին հարվածելու համար ստացավ կարմիր քարտ, իսկ մրցակիցը նրան հարվածել էր ոտքով ։ Հուլիսի 8-ին «Ռոստովի» դեմ խաղում Ռոմանը ակումբում խփեց իր առաջին գոլը, իսկ ամբողջ մրցաշրջանում նա անցկացրեց 16 խաղ և խփեց 5 գոլ։ Ակումբը զբաղեցրեց 11-րդ տեղը առաջնությունում։ Հաջորդ մրցաշրջանում նա կրկին 5 գոլ հեղինակեց, իսկ ակումբը զբաղեցրեց 10-րդ տեղը։ 2002 թվականին Ռոմանը անցկացրեց 21 խաղ և խփեց 4 գոլ։
«Սպարտակ» Մոսկվա
2002 թվականի նոյեմբերին Ռոմանը տեղափոխվեց Մոսկվայի «Սպարտակ», տրանֆերի արժեքը կազմեց հազար եվրո ։ Հիմնական կազմում նա փոխարինեց Վլադիմիր Բեսչաստնիխին, ով տեղափոխվել էր «Ֆեներբախչե»։ Մարտի 15-ին «Տորպեդո Մետալուրգի» դեմ խաղում նա նշեց իր նորամուտ ակումբում։ Իր երկրորդ խաղում նա խփեց առաջին գոլը ակումբում՝ գրավելով «Ալանիայի» դարպասը։ Մրցաշրջանում նա խփեց 10 գոլ, դառնալով թիմի լավագույն ռմբարկու և օգնելով նրան զբաղեցնել 10-րդ տեղը աղյուսակում։ Նույն տարում նա դարձավ Ռուսաստանի գավաթակիր, եզրափակչում խաղալով 87 րոպե։ Խաղաց նաև ՈՒԵՖԱ գավաթում, որտեղ խփեց 1 գոլ։ 2004 թվականին Պավլյուչենկոն կրկին դարձավ «Սպարտակի» լավագույն ռմբարկու՝ խփելով 10 գոլ։ 20005 թվականին դարձավ 11 գոլի հեղինակ և օգնեց թիմին զբաղեցնել 2-րդ տեղը աղյուսակում։ 2006 թվականին 18 գոլով նա դարձավ Ռուսաստանի առաջնության լավագույն ռմբարկու՝ դառնալով առաջինը ակումբի կազմում։ Նույն տարում նա իր առաջին գոլը խփեց Չեմպիոնների Լիգայում, գարվելով «Սլովանի» դարպասը, իսկ հետո գրավեց նաև «Ինտերի» և «Սպորտինգի» դարպասները։ 2007 թվականի օգոստոսի 19-ին Ռոմանը կարիերայի ընթացքում հեղինակեց առաջինը հեթ թրիկը, գրավելով «Կուբանի» դարպասը ։ 2007 թվականին նա խփեց 14 գոլ և Ռոման Ադամովի հետ դարձավ մրցաշարի լավագույն ռմբարկու։ ՈՒԵՖԱ գավաթի շրջանակներում նա դարձավ հինգ գոլի հեղինակ, այդ թվում «Հեկենի» դեմ հեղինակած հեթ-թրիկը։ 2008 թվականին նա 14 խաղի ընթացքում խփեց 6 գոլ З: Ընդհանուր ակումբի կազմում խաղաց 141 խաղ և խփեց 69 գոլ։
«Տոտտենհեմ»
2008 թվականի օգոստոսի 30-ին Պավլյունչենկոն տեղափոխվեց «Տոտտենհեմ Հոտսպուր», պայմանագիրը կնքելով 4+1 ձևաչափով և տարեկան 2 միլիոն եվրո աշխատավարձով ։ Տրանսֆերը կազմեց 14 միլիոն ֆունտ , ինչը այդ պահին Ռոմանին դարձրեց Ռուսաստանի առաջնությունից արտասահման տեղափոխված ֆուտբոլիստը ։ Նոր ակումբում Պավլյուչենկոն վերցրեց 9 համարը ։ «Տոտտենհեմ» տեղափոխվելու գլխավոր պատճառը ակումբի մարզիչ Խուանդե Ռամոսն էր, ով զանգահարել էր ֆուտբոլիստին ։
Ակումբի կազմում դեբյուտեց սեպտեմբերի 14-ին 4-րդ տուրի «Աստոն Վիլլայի» դեմ խաղում, խաղաց ամբողջ խաղը, սակայն չօգնեց թիմին խուսափելու 1-2 հաշվով պարտությունից ։ Որոշ սպորտային լրագրողներ նշում էին Պավլյունչենկոյի վատ խաղի մասին ։ Պավլյունչենկոն ինքն էլ չէր հավանում թիմի ելույթները, նաև զարմացած էր Անգլիայում մարզումների ժամանակ ֆիզիկական ծանրաբեռնվածության կշռից ։ Սեպտեմբերի 25-ին Լիգայի գավաթի «Նյուքասլի» դեմ խաղում Պավլյունչենկոն իր առաջին գոլը խփեց և օգնեց իր թիմին հաղթել 2-1 հաշվով  ։
«Տոտենհեմի» կազմում ստացած վնասվածքի պատճառով Ռոմանը բաց թողեց իր հավաքականի՝ Ֆինլանդիայի և Գերմանիայի դեմ խաղերը ։ 2008 թվականի նոյեմբերի 13-ին Լիգայի գավաթի «Լիվերպուլի» դեմ խաղում նա հեղինակեց իր առաջին արտասահմանյան դուբլը, որի շնորհիվ իր թիմը 4-2 հաշվով հաղթեց։ Այնուհետև առաջնության «Բլաքբըրն Ռովերսի» դեմ խաղում Ռոմանը խփեց խաղի միակ գնդակը և հաղթանակ պարգևեց թիմին։ 2009 թվականի հունվարի 2-ին առաջին անգամ խաղաց Անգլիայի գավաթում։ Մրցակից «Ուիգան Ատլետիկի» դարպասը նա գրավեց 2 անգամ՝ մեկ անգամ 11-մետրանոցից, մյուս անգամ տուգանային հրապարակի սահմաններից դուրս հարվածով, իսկ իր թիմը հաղթեց 3-1 հաշվով։
2009-2010 մրցաշրջանում Ռոմանը խաղաժամանակի հիմնական մասը անցկացրեց պահեստայինների նստարանին ։ Դրանից հետո ֆուտբոլիստի գործակալ Օլեգ Արտյոմովը խոսեց թիմի գլխավոր մարզիչ Հարրի Ռեդնապի և ակումբի նախագահ Դանիել Լևի հետ, պայմանավորվել վաճառել խաղացողին, եթե ակումբին գինը գոհացնի ։ Պավլյուչենկոյով հետաքրքրվում էին ռուսական «Լոկոմոտիվը» (Մոսկվա) , «Զենիթը» (Սանկտ Օետերբուրգ) , իտալական «Ռոման» և «Միլանը» , գերմանական «Հերթան» , անգլիական «Բիրմինգհեմ Սիթին» , «Վեստ Հեմ Յունայթեդը» , «Լիվերպուլը» , իսպանական «Վալենսիան» , պորտուգալական «Սպորտինգը» , թուրքական «Գալաթասարայը» , իսկ ինքը խաղացողը ուզում էր վերադառնալ «Սպարտակ» ։ Ռոմանը ասել էր, որ զգում է, թե ինչպեսէ Հարրի Ռեդնապը ծաղրում նրան, պահելով պահեստայինների նստարանին և չթողնելով հեռանալ ակումբից ։
2010 թվականի փետրվարի 21-ին Պավլյուչենկոն երկար դադարից հետո կրկին գոլ խփեց Պրեմիեր Լիգայում՝ «Ուիգանի» հետ այդ խաղում նա խփեց նաև երկրորդ գոլը ։ Անգլիայի գավաթի 1/8 եզրափակչի «Բոլթոնի» դեմ խաղում Պավլյուչենկոն նորից դուբլ ձևակեպեց ։ Երրորդ անընդմեջ խաղում՝ «Էվերթոնի» դեմ, նա կրկին գոլ խփեց ։ Ռոմանը խոստովանեց, որ Ռեդնապը իրեն վստահություն էր ներշնչում ։ Մարտի 13-ին Պավլյուչենկոն «Բլեքբըրն Ռովերսի» դեմ խաղում դուբլ ձևակերպեց ։ Մարտի 20-ին Ռոմանը ստացավ ծնկատակի ջլի վնասվածք, ինչի պատճառով Անգլիայի գավաթի 1/4 եզրափակչում նա փոխարինման մտավ, չնայած որ դարձավ հաղթական գոլի հեղինակը ։
2010 թվականի օգոստոսի 31-ին, ամառային տրանսֆերային պատուհանի վերջին օրը խաղացողն առաջարկ ստացավ «Լիվերպուլից», սակայն Ռոմանը հրաժարվեց գործարքից ։
Սեպտեմբերի 29-ին Չեմպիոնների Լիգայի «Տվենտեի» դեմ խաղում նա երկու անգամ 11-մետրանոցից դարձավ գոլի հեղինակ, իսկ «Տոտտենհեմը» հաղթեց 4-1 հաշվով ։ Նոյեմբերի 2-ին Չեմպիոնների Լիգայում նա գրավեց «Ինտերի» դարպասը ։ Դեկտեմբերի 12-ին «Չելսիի» դեմ խաղում նա բացեց հաշիվը, իսկ խաղն ավարտվեց 1-1 հաշվով։ Փետրվարի 22-ին գրավեց «Բլեքփուլի» դարպասը, չնայած, իր թիմը անակնկալ 3-1 հաշվով պարտվեց մրցակցին։ Մայիսի 22-ին վերջին տուրում նա դուբլ ձևակերպեց «Բիրմինգհեմի» դրպասին ։
Հաջորդ մրցաշրջանում ակումբը վարձակալեց Էմանուել Ադեբայորին, և խոսակցություններ տարածվեցին, որ Ռոմանը կարող է հեռանալ «Էսպանյոլ» ։ Բայց Ռոմանը մնաց ակումբում։ Լիգայի գավաթի «Սթոք Սիթիի» դեմ խաղը Ռոմանը սկսեց մեկնարկում, սակայն հետխաղյա 11-մետրանոցը չիրացրեց, իսկ իր թիմը զիջեց 6-7 հաշվով։ Դրանից հետո Պավլյուչենկոն դադարեց հայտնվել Պրեմիեր Լիգայում և ակումբի երկրորդ կազմի հետ սկսեց խաղալ միայն Եվրոպա Լիգայում, որտեղ խփեց 2 գոլ։ 2011 թվականի դեկտեմբերի 18-ին նա առաջնությունում գարվեց «Սանդերլենդի» դարպասը, իսկ հաշիվը մնաց անփոփոխ՝ 1-0:
«Լոկոմոտիվ» Մոսկվա
2012 թվականի փետրվարի 3-ին նա 3.5 տարվա պայմանագիր կնքեց մոսկովյան «Լոկոմոտիվի» հետ ։
Սակայն հիմնական կազմի խաղացող նա այդպես էլ չդարձավ, զիջելով այդ պաշտոնը Դամե Ն՛Դոյեն և Ֆելիպե Կայսեդոյին։
Ընդհանուր առմամբ ակումբում անցկացրեց 72 խաղ՝ խփելով 15 գոլ։
«Կուբան»
2015 թվականի հուլիսի 6-ին «Կուբանի» հետ կնքեց 1 տարվա պայմանագիր ։ Այդտեղ նա անցկացրեց 10 խաղ և խփեց 2 գոլ։
«Ուրալ»
2016 թվականի հունիսի 25-ին «Ուրալի» հետ կնքեց 1 տարվա պայմանագիր ։ Նոր ակումբում անկացրած առաջին խաղում Ռոմանը խփեց գոլ։ Այստեղ անցկացրեց 21 խաղ, խփեց 4 գոլ։
«Արարատ» Մոսկվա
2017 թվականի մայիսի 30-ին պայմանագիր կնքեց Մոսկվայի «Արարատի» հետ ։
Կարիերան հավաքականում
2006 թվականի աշխարհի առաջնության որակավորման փուլին մասնակցել է երեք խաղի, իսկ Լյուքսեմբուրգի դեմ խաղում աչքի է ընկել գոլով, որը առաջինն էր հավաքականում։ Երրորդ խմբում Ռուսաստանը զբաղեցրեց երրորդ տեղը և չհայտնվեց աշխարհի առաջնության խմբային փուլում։
Եվրո-2008-ի շրջանակներում նա ի սկզբանե չէր հայտնվում հիմնական կազմում։ Ընդհանուր առմամբ անցկացրեց 5 խաղ և խփեց 2 գոլ։ Այդ գոլերը նա խփեց Անգլիայի դարպասին՝ խաղի 58-րդ րոպեին մտնելով դաշտ։ Այդպիսով նա դարձավ Ռուսաստանի երրորդ խաղացողը, ով փոխարինման մտնելուց հետո դուբլ է ձևակերպում ։
Եվրոպայի առաջնության եզրափակիչ խաղերից առաջ Ռոմանը սկսեց անհաջող հանդես գալ՝ քիչ էր խփում Ռուսաստանի առաջնությունում, հետո նաև տեղափոխվեց «Սպարտակի» պահեստայինների նստարան և մի քանի մարզում անցկացրեց ակումբի երիտասարդական թիմի հետ ։ Ինքը Ռոմանը նշեց, որ իրեն շատ լավ է զգում, ամենից առաջ էմոցիոնալ ։ Գուս Հիդինգը նշեց Պավլյուչենկոյի ֆիզիկական խնդիրները ։ Հիմնական կազմի խաղացող համարվում էր Պավել Պոգրեբնյակը, սակայն Սերբիայի դեմ խաղում Պավելը ստացավ ծանր վնասվածք և չէր կարող մասնակցել մրցաշարի եզրափակիչ փուլերին ։ Այդ պատճառով Պավլյուչենկոն դարձավ հիմնական կազմի խաղացող։
ԱԱ-2010-ի որակավորման փուլում Ռոմանը թիմի առաջատարներից մեկն էր։ Նա մասնակցեց 10 խաղերից 7-ին և խփեց 5 գոլ։ Սակայն Ռուսաստանի հավաքականը զիջեց Սլովենիայի ֆուտբոլի ազգային հավաքականին և չհայտնվեց եզրափակիչ փուլում։
Որակավորման խաղերում Ռոմանը իր տեղը զիջում էր Պավել Պոգրեբնյակին և Ալեքսանդր Կերժակովին։ 2011 թվականի հունիսի 4-ին Հայաստանի դեմ խաղում Ռոմանը դարձավ հեթ-թրիկի հեղինակ (3-1)։ Անդորրայի դեմ խաղում նա խփեց 4-րդ գոլը և սկսեց Կերժակովի հետ գլխավորել մրցաշարում թիմի լավագույն ռմբարկուների ցանկը։ Այդ խաղից հետո Ռուսաստանը որակավորվեց Եվրոյին։
Եզրափակիչ փուլի Չեխիայի դեմ խաղում նա դաշտ մտավ 73-րդ րոպեին։ 79-րդ րոպեին գոլային փոխանցում կատարեց Ալան Ձագոևին, իսկ 82-րդ րոպեին դարձավ գոլի հեղինակ և օգնեց թիմին հաղթել 4-1 հաշվով։ Նա փոխարինման դուրս եկավ նաև Լեհաստանի (1-1) և Հունաստանի (0-1) դեմ խաղերում, որոնցում արդյունավետությամբ աչքի չընկավ։ Իսկ Ռուսաստանի հավաքականը պարտվելով հույներին՝ լքեց մրցաշարը։
2013 թվականի հուլիսի 24-ին Ռոմանը հայտարարեց, որ կարիերան հավաքականում ավարտում է   ։
Անձնական կյանք
Իր ապագա կին Լարիսայի հետ ծանոթացել է 12 տարեկանում, Մոսկովսկի գյուղի միջնակարգ դպրոցի 6-րդ դասարանում ։ Նրանք նստում էին նույն սեղանի շուրջ։ Նրանք այդպես նստեցին մինչև 9-րդ դասարան, իսկ հետո Ռոմանը տեղափոխվեց ստավրոպոլյան մանկապատանեկան սպորտային դպրոց։ Բայց նրանք չդադարեցրեցին շփումը, և 2001 թվականի նոյեմբերին նրանք ամուսնացան։ 2006 թվականի օգոստոսի 24-ին «Սլովանի» դեմ խաղից հետո ծնվեց Ռոմանի դուստր Քրիստինան։
2014 թվականի հունվարի 3-ին ծնվեց Ռոմանի երկրորդ աղջիկը՝ Միլան ։
Ռոմանի հետ սպորտային դպրոցում նա սովորում էր Սերգեյ Սերդյուկովի հետ։ Ռոմանի և Սերգեյի կանայք՝ Լարիսան և Սվետլանան երկվորյակներ են։
2008 թվականի հեկտեմբերի 12-ին, որպես «Միացյալ Ռուսաստան» կուսակցության ներկայացուցիչ ընտրվեց Ստավրոպոլի քաղաքային դումայի անդամ ։ 2012 թվականի փետրվարի 6-ին պաշտոնապես գրանցվել է Ռուսաստանի նախագահ Վլադիմիր Պուտինի թեկնածուի վստահված անձ ։
Թիմային
Սպարտակ (Մոսկվա)
Լոկոմոտիվ
Ուրալ
Ռուսաստանի հավաքական
Արտաքին հղումներ
Կայքեր
Հեռուստահաղորդումներ
Հոդվածներ և հարցազրույցներ
Կատեգորիա:Ռուսաստանի հավաքականի ֆուտբոլիստներ Կատեգորիա:Սպարտակ Մոսկվայի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Լոկոմոտիվ Մոսկվայի ֆուտբոլիստներ Կատեգորիա:Ուրալի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ֆուտբոլի հարձակվողներ Կատեգորիա:Արարատ Մոսկվայի ֆուտբոլիստներ Կատեգորիա:«Միասնական Ռուսաստան» կուսակցության անդամներ Կատեգորիա:Խորհրդային ֆուտբոլիստներ Կատեգորիա:Ռուսաստանի սպորտի վաստակավոր վարպետներ Կատեգորիա:Պրեմիեր Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ռուսաստանի Պրեմիեր Լիգայի խաղացողներ Կատեգորիա:ՈՒԵՖԱ Եվրո 2012-ի ֆուտբոլիստներ
Արարատ (ֆուտբոլային ակումբ, Մոսկվա)
«Արարատ», ռուսական ֆուտբոլային ակումբ Մոսկվայում։ Հիմնադրվել է 2017 թվականին։
Պատմություն
«Արարատը» հիմնադրվել է 2017 թվականի մարտի վերջին ՝ Մոսկվայի հայ երիտասարդության ասոցիացիայի աջակցությամբ ։ Թիմը կոչվել է երևանյան համանուն ակումբի պատվին։ Ակումբը սկսել է ելույթները Ռուսաստանի երրորդ դիվիզիոնում։ Տնային մարզադաշտը համարվում է «Սպարտակովեցը»։
2017 թվականի մայիսի 30-ին ակումբը ստացել է Ռուսաստանի առաջնության «Կենտրոն» գոտում խաղալու իրավունք, այդ նույն օրը նրանք ձեռք են բերել Ռոման Պավլյուչենկոյին ։ Հունիսի 7-ին ակումբը պայմանագիր է կնքել Ռուսաստանի հավաքականի մեկ այլ խաղացող Ալեքսեյ Ռոբկոյի հետ, իսկ հունիսի 9-ին՝ Մարատ Իզմայլովի։
Թիմի գլխավոր մարզիչ նշանակվել է 45-ամյա Սերգեյ Բուլատովը, կնքելով 1 տարվա պայմանագիր։ Սակայն 2017 թվականի հուլիսի 30-ին նա լքեց այդ պաշտոնը ։ Այնուհետև գլխավոր մարզիչ նշանակվեց Արկադի Իմրեկովը ։ Օգոստոսի 16-ին մարզիչ նշանակվեց Ալեքսանդր Գրիգորյանը։
2017-2018 մրցաշրջանի սկզբին թիմի առաջ դրվեց Ռուսաստանի Պրեմիեր Լիգա դուրս գալու խնդիր ։
Ծանոթագրություններ
Կատեգորիա:Ռուսական ֆուտբոլային ակումբներ Կատեգորիա:2017 հիմնադրումներ Ռուսաստանում
Ազգային արքունական թատրոն
Թագավորական ազգային թատրոնը (Royal National Theatre), նույնպես հայտնի է ինչպես Ազգային թատրոն և Մեծ Բրիտանիայի Ազգային թատրոն հանդիսանում է այն երեքից մեկը, որ Մեծ Բրիտանիայի թատրոնների հանրային միջոցներով է ֆինանսավորվում (Թագավորական շեքսպիրյան ընկերության և Թագավորական օպերայի հետ համատեղ)։
Մինչև իրեն հիմնադրման օրը, 1963-1976 թվականներին թատերախումբը ներկայացումներով է հանդես եկել «Օլդ Վիկ» թատրոնում։ Թատրոնի ներկայիս շենքը տեղակայված է Տեմզի ջրվեժի վրա՝ Լոնդոնի Վիլլաո կամրջի մոտ։ Բացի թատրոնի շենքում ներկայացումներից, թատերախումբը նաև շրջագայություններ է կատարում Մեծ Բրիտանիայի այլ քաղաքներում ։
1988 թվականներից սկսած թատրոնին շնորհվեց «Թագավորական» հավելվածը, բայց լրիվ անվանումը օգտագործվում էր հազվադեպ։ Թատրոնը ներկայացնում էր տարատեսակ ծրագրեր, որոնք ներառում էին ինչպես Շեքսպիրի և այլ համաշխարհային դասականների, այնպես էլ ժամանակակից հեղինակների նոր պիեսները։ Երեք դահլիճների առկայությունը թույլ էր տալիս միաժամանակ ավելացնել ներկայացումների քանակը, որոնք հնարավորություն էին ընձեռնում զգալիորեն ընդլայնել մրցաշրջանի ռեպերտուարը։
2009 թվականի հունիսին թատրոնը մեկնարկեց ծրագիր «Ազգային թատրոն ուղիղ եթերում», թատրոնի ներկայացումների նախագծային հեռարձակումները կինոթատրոններում սկսվեց երկրում, իսկ հետո արդեն ամբողջ աշխարհում։ Այսօրվանից հեռարձակումը անցկացվում է աշխարհի 50 երկրների ավելի քան 2000 կինոթատրոններում ։
Հիմնադրում
Ազգային թատրոնի հիմնադրման հարցն առաջին անգամ բարձրացվել է 19-րդ դարի կեսերին, երբ Լոնդոնում հիմնական թատերական զվարճանքները եղել են մելոդրամները և բազմատեսակ շոուները։ «Լուրջ թատրոնի» կարիքը մեծացավ, երբ 1879 թվականին Կոմեդի Ֆրանզեսը հաստատվեց «Գեյետի» թատրոնում, ընդունեց որոշում «օրինակելի թատրոնի» ստեղծման մասին, որ միշտ հարգանքի տուրք կմատուցի Շեքսպիրին, որտեղ կլինեն լավագույն բրիտանական թատերախումբը և վարպետության դպրոցը ։
Շեքսպիրյան հուշահամալիրը բացվել է Ստրատֆորդ-ապոն-Ավոն քաղաքում 1879 թվականի ապրիլի 23-ին։ Իր թատերախումբը Նոր Շեքսպիրյան ընկերությունն էր (հիմա՝ Թագավորական շեքսպիրյան ընկերություն)։ 1904 թվականին Հերբերթ Բիրբոմ Թրին հիմնադրեց Թագավորական դրամատիկական արվեստների ակադեմիա՝ թատրոնում Նորին Մեծությամբ ։
Այսպիսով, մայրաքաղաքը մնաց առանց ազգային թատրոնի։ Լոնդոնյան շեքսպիրյան լիգան, 1902 թվականին խթանեց Շեքսպիրյան ազգային թատրոնի հիմնադրմանը (ծրագիրը դադարեց գոյություն ունենալ 1916 թ-ին), 1913 թ-ին նույնիսկ ձեռք բերեց հող Բլումսբերիի լոնդոնյան տարածքում` շենքի տակ։ Աշխատանքը կասեցվեց Առաջին համաշխարհային պատերազմի բռնկման հետ կապված։ 1910 թվականին Ջորջ Բեռանրդ Շոուն գրել է փոքրածավալ կատակերգություն «Թուխ տիկին», որով Շեքսպիրը ուզում էր հանդիպել Թուխ տիկնոջ հետ , դրա հետ մեկտեղ հանդիպեր Ելիզավետ I թագուհու հետ` փորձելով համոզել նրան կառուցել Ազգային թատրոն, որպեսզի իր պիեսներն էլ ներկայացվեն։ Կատակերգությունը քարոզարշավի մի մասն էր, խթանում էր ազգային թատրոնին։
Վերջապես, 1948 թվականին Լոնդոնի քաղաքային խորհուրդը որոշեց շինարարություն կատարել Թագավորական փառատոնային դահլիճին կից։ 1949 թվականին ապահովվեց նյութական աջակցություն «Օրենք Ազգային թատրոնի մասին» հաստատվելով խորհրդարանում ։
Հիմնաքարը տեղադրվել է 1951 թվականին, իսկ տասը տարի անց կառավարությունը հայտարարեց, որ Ազգային թատրոնը չի կարող իրեն թույլ տալ նման բան։ Կառավարությունը գործեց կոպիտ մեթոդներով, որպեսզի պահպանի գումարները՝ փորձելով միավորել տվյալ ժամանակաշրջանում գոյություն ունեցող երեք ֆինանսական ընկերությունները։ Պատասխան դրա` քաղաքային խորհուրդը հրաժարվեց վճարել հողատարածքի վարձը և վճարել հողատարածքի վարձի կեսը ։ 1962 թվականի հուլիսին պայմանավորվածություն է ձեռք բերվել, ստեղծել շինարարության վերահսկողության խորհուրդ և առանձին կառավարող խորհուրդ Ազգային թատրոնի թատերախմբի համար և վարձակալության թատրոն «Օլդ Վիկ»։ 1963 թվականի հոկտեմբերի 22-ին Ազգային թատրոնի թատերախումբը խաղաց իր առաջին ներկայացումը`«Համլետ»-ը։ Պաշտոնական թատերախումբը մնաց «Օլդ Վիկ»-ում մինչև 1977 թվականը, երբ վերջացել էր հաջորդ դահլիճի շինարարությունը ։
Ծանոթագրություններ
Կատեգորիա:Լոնդոնի թատրոններ Կատեգորիա:1963 հիմնադրումներ Կատեգորիա:Ազգային թատրոններ
Կենսաբանության միջազգային օլիմպիադա
Կենսաբանության միջազգային օլիմպիադա (ԿՄՕ, IBO, International Biology Olympiad, МБО, Международная биологическая олимпиада), ամենամյա մրցաշար ավագ դպրոցի աշակերտների համար։ ԿՄՕ-ն համարվում է Միջազգային առարկայական օլիմպիադաներից մեկը։ ԿՄՕ-ի հիմնական նպատակն է մեծացնել աշակերտների հետաքրքրվածությունը կենսաբանության նկատմամբ։
Հայաստանի արդյունքները ԿՄՕ-ում
Հայաստանի աշակերտները սկսել են մասնակցել ԿՄՕ-ին սկսած 2009 թվականից։
Հայաստանի մասնակիցների արդյունքները ԿՄՕ-ում
Հայաստանը առաջին անգամ մասնակցել է ԿՄՕ-ում 2009 թվականին։ 2009 թվականից սկսած հայաստանյան թիմերը արժանացել են 4 արծաթե, 14 բրոնզե մեդալների և 6 գովասանագրի։
Արտաքին հղումներ
Կատեգորիա:Առարկայական օլիմպիադաներ Կատեգորիա:Գիտական մրցություններ Կատեգորիա:Կենսաբանություն
Պտղոմեոս XIV
Պտղոմեոս XIV կամ Պտղոմեոս XIV Թեոս Ֆիլոպատոր II, Եգիպտոսի փարավոն, որն ապրել է մ․թ․ա․ 60/59-44 թվականներին և Եգիպտոսը կառավարել մ․թ․ա․ 47-44 թվականներին։ Նա Պտղոմեոս XII Աուլետեսի որդին է և Պտղոմեոսյան հարստության ներկայացուցիչներից մեկը։